Uurimisel selgus, et major Deniss Metsavas oli Vene luure käsilane kauem, kui alguses arvati. Sisuliselt möödus kogu tema üliedukas karjäär – sõjakoolist peastaabini – idanaabrite salateenistuse pilgu all. Mida edukam see oli, seda rohkem kahju ta tekitas.
GRU leidis kullapaja enne selle säramist
Oli aasta 2007. Pronksiöö lõhestas Eesti ühiskonda ning Venemaa salateenistus hõõrus käsi kokku. Me olime haavatavamad kui eales varem. Venemaa Föderatsiooni relvajõudude kindralstaabi peavalitsuse (GRU) teed ristusid just tol tormisel aastal Metsavasega.